KLUBI 700
Peapööritus ja uimasus olid asjad,
millega Blanca maadles aastakümneid.
Kuniks ta pea käis nii ringi ja kõik sõitis 3 kuud jutti.
Kuna arstid ei suutnud teda aidata, otsustas Blanca palvetada.
Texasest pärit Blanca Conzales
on aastaid omanud hooldusteenuste firmat.
Olen õppinud sotsiaaltöötajaks
ja 1997. aastal oli mul suur igatsus luua päris oma firma,
et omada rohkem kontrolli teenuse kvaliteedi üle,
mida me pakkusime.
Blanca pühendab oma töösse rohkelt energiat.
Seda vaatamata tervisehädale,
mis on tal aastakümneid hoogu maha võtnud.
Olen vahelduva eduga maadelnud vertiigo ehk peapööritusega 40 aastat.
See muutus hiljaaegu üha hullemaks ja hullemaks.
Nii selle sagedus kui kestus muutusid tugevamaks.
Päevad, mil ta ei saanud tööle minna, polnud kerged.
Mu personal teadis sellest
ja küsis ikka aegajalt, on minuga kõik hästi?
Ütlesin siis, kui end veidi uimasena tundsin
või kui pea jälle ringi käis.
Oli aegu, kus Blanca ei jõudnud isegi autoni kõndida.
Ärkasin keset ööd üles ja kogu mu maailm käis ringi.
Teadsin, et pean hoo maha võtma ja et sellest päevast ei saa asja.
Nii jäin lihtsalt koju, kuniks tundsin, et suudan jälle sõita.
Ta otsis abi arstidelt, lootes, et neil on lahendusi sellele loole.
Olin juba läbinud erinevad uuringud ja läbivaatused.
Ka oli uuritud mu unearterit jms., aga arstid ei leidnud midagi.
Ütlesid, et ehk on see kuidagi mu ninaõõne
või mingite allergiatega seotud.
Mu kõrvadesse kogunes ka pisut vedelikku.
2018. aasta maiks oli vertiigo kestnud 3 kuud
ja ravimid ei mõjunud enam selliselt nagu varem.
Kui varem piisas vaid ühest tabletist,
siis mingi hetk pidin hakkama võtma 2-3 tabletti päevas,
et suuta üldse tööd teha ja funktsioneerida.
Blanca oli 21. mail taas valmis oma arstile helistama,
kui ta otsustas hoopis hüüda Jumala poole.
Ütlesin: "Issand, see kõik on juba liiga kaua kestnud
ja mõõt on nüüd täis.
Sina oled mu ülemarst ja suudad tervendada mu.
Tean, et suudad tervendada mu.
Sul on vägi seda teha."
Läksin peale seda oma magamistuppa,
kus Wendy ja Pat Robertson palvetasid parasjagu telekas.
Vaatan iga päev enne tööle minekut "Klubi 700" saadet.
Wendy sai tunnetusesõna ja ma mäletan, kuidas ta ütles:
"Kellelgi on vertiigo, nii et oled väga uimane ja ebastabiilne.
Aga Jumal tervendab su täna."
Tõstsin oma käed üles ja hakkasin Jumalat kiitma.
Ütlesin: "Issand, ma võtan selle vastu.
Ma võtan selle tervenemise Su käest vastu."
Tundsin, kui üks tuline õhupall, mis oli õhku täis, väljus minust
ja sel samal hetkel sai kõik korda.
Ma ei tundnud enam mingit uimasust ega pearinglust
ja ma lihtsalt teadsin, et minuga on nüüd kõik teisiti.
Blancal pole peale seda olnud enam mingeid sümptomeid
ja ta naudib nii elu, oma tööd kui peret ilma ühegi kõrvalnähuta.
Ma pole võtnud enam ühtegi rohtu
ja mul pole enam mingit peapööritust või muud sarnast.
Tahan tuua Jumalale kogu kiituse ja au selle kõige eest,
sest see muutis mu elu.
Blanca, te ajate mind nutma.
Nii tore, et Jumal tervendas teid tol päeval
ja et vaatasite me saadet.
Imeline, mida Jumal teeb!
Inimesed võtavad selle usu kaudu vastu.
Siin veel üks palvevastus.
See puudutab Arleeni Floridast, kellel oli suhkruhaigus.
Ta vaatas üks päev "Klubi 700",
kus Wendy sai tunnetusesõna kõigile suhkruhaigetele.
Arleen võttis selle vastu ja ta näidud olid peale seda korras.
Peale 20 aastat suhkruhaige olemist ütles arst, et ta on nüüd terve.
See on ikka imeline ime! - Fantastiline!
Oklahomast pärit Homer sai arstilt hirmutava diagnoosi,
nii et tal paluti minna koju ja valmistuda surmaks.
Tal oli südame aneurüsm.
Homer vaatas "Klubi 700" 23. augustil 2018. aastal,
kus Pat ütles: "Keegi on saanud aordi aneurüsmi diganoosi,
mis on väga tõsine, kuna võib lõhkeda ja sa võid surra.
Jumal aga sirutub su poole ja stabiliseerib selle aordi,
nii et sa saad täielikult terveks Jeesuse nimel."
Homer koges koheselt üht soojust oma südames
ja ei mingit valu enam.
Enne seda oli tal raskusi käimisega, kuid enam mitte.
Ta suudab üle mitme kuu isegi muru niita jälle."
Mõelda vaid, milline on Jumala vägi.
Ta tervendab su sukhruhaigusest ja kõrvaldab aneurüsmi.
Eluohtlik lugu ja Jumal kõrvaldab selle hetkega.
Kas pole hämmastav? - Imeline! Ta on meie tervendaja.
Jumal on selleks võimeline.
Ma ei väsi kordamast,
et Jumal, keda me teenime, on võimeline seda tegema.
Tema jaoks pole ükski asi võimatu.
Ta ütleb: "Mina olen Issand ja ma ei muutu mitte.
Ma olen loonud nii taevad kui maa ja kogu vägi on minu käes."
Kogu vägi.
Jeesus ütles,
et Talle on antud kogu meelevald nii taevas kui maa peal
ja Ta on andnud selle sama meelevalla ka meile.
Nii tahame palvetada te eest
ja soovime, et usuksite, et Jumala jaoks pole miski liigraske.
Liidame Wendyga käed palveks ja usume, et Jumal kuuleb meid.
Isa, me tuleme Wendyga palves su ette
ja palume Sind, Kõikväeline Jumal, Jeesuse nimel.
Kellelgi, kelle nimi on vist Charlie, on maksatsirroos.
Oled joonud liiga palju ja sul on maksaga probleeme.
Jumal tervendab sind just praegu ja su maks saab täiesti korda.
Ära joo enam tilkagi,
sest Jumal tervendab su just praegu Jeesuse nimel.
Keegi on üliväsinud ja kannatab kurnatuse all.
Jumal ütleb: "Sa vajad puhkust. Su ülesanne on puhata
ja sinuga saab kõik korda."
Kellelgi on tõsised iiveldushood.
Sa oled vist rase, aga need iiveldushood on kohutavad.
Jumal on kuulnud su appihüüdu ja see iiveldus kaob.
Kellelgi on olnud parema jala operatsioon
ja sinna on pandud üks metallplaat, mis põhjustab valu.
Jumal kõrvaldab selle valu ja tervendab te parema jala.
Võtke see vastu Jeesuse nimel.
Issand, me täname Sind ka oma maa eest
ja rahulike muutuste ees võimusfäärides.
Aitäh, et meil pole revolutsiooni ega muud sarnast.
Palume, et kõik toimuks viisakalt
ja õiglased inimesed valitseks me maad.
Las me tõesti olla üks rahvas Sinu valitsuse all.
Sündigu nii Jeesuse nimel.
Las Jumala Vaim langeda me maa kohale
Jeesuse nimel, aamen.
Aamen. Väga hea palve. Me tõesti vajame seda.
Järgmisena lugu arstist, kes jäi kohutavas autoõnnetuses ellu,
kuid kes sai tugeva ajutrauma.
Ta räägib meile normaalsuse leidmisest
ja sellest, kuidas ta traumaatiline ajukahjustus
on tegelikult kingitus.
Sellest kõigest peale pausi.
Mu isa suri veel enne mu sündi
ja mu ema suri mu sündimise päeval.
Enne siia tulekut pidin pidevalt tööd tegema.
Nüüd aga saan käia koolis ja õppida palju uusi asju.
Mu uued vanemad ja sõbrad armastavad mind nii väga
ja mulle väga meeldib siin.
Need on need asjad,
mille CBN'i partneritena võimalikuks teete.
Tuhanded inimesed üle maailma
saavad tänu teie annetustele osa uuest elust.
Tänud kõigile, kes on hiljaaegu hakanud me partneriks!
Teie panus muudab nii paljude elusid,
sest kui meie koondame väed, et aidata,
saavad ka imed sündida.
Sul on kõik, mida arvasid õnneks vaja minevat.
Paljutõotav karjäär,
palju sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Dr Jeff Huxford oli 6 aastat tagasi
tavapäraseid laupäeva-hommikusi asju ajamas,
kui üks raskeveok sõitis punasega ristmikule
ja Jeffi elu polnud hetkega enam endine.
Jeff ja Jackie Huxford elasid täiega Ameerika unistuste elu.
Arstina töötaval Jeffil oli edukas perearsti praksis,
kuniks ta sai tõsise ajutrauma peaaegu surmavas autoõnnetuses.
Jeffi paranemine üllatas arste
ja peale kuu aega haiglas olemist sai ta tagasi koju.
Miski aga oli siiski muutunud.
Oma raamatus "Leides normaalsuse"
räägib Jeff sellest,
kuidas see traagiline õnnetus muutis ta elu millekski ilusaks.
Tervitame siinkohal dr. Jeff Huxfordi.
Tere tulemast dr Jeff! - Tänan!
Kas kutsun teid doktor Jeffiks või lihtsalt Jeffiks?
Kuis iganes soovite.
Te ise ei mäleta oma õnnetust, aga mis teiste sõnul tol päeval juhtus?
Jah, ma õnnetust ennast ei mäleta üldse.
Ajasin linna peal asju ja ostsin tööriistapoest mingid asjad.
Olin teel tagasi koju,
kui sõites üle ristmiku sõitis mulle üks veok sisse
ja mu pea "lendas" läbi akna, põrkudes vastu betoonposti.
Kui suured te vigastused olid?
Sündmuskohal tuli mind intubeerida, kuna mul olid mõned roietemurrud.
Ühtlasi kahtlustasid nad ka teatud peavigastusi.
Vaadates selle veoki suurust,
võinuks arvata, et mul on rohkem vigastusi,
aga mul polnud.
Kuid mu kõige tõsisem vigastus oli peavigastus.
Samas oli te taastumine erakordne. Rääkige sellest ka.
Olin esimeses haiglas nädala, kuid ei mäleta sellest midagi.
Siis aga viidi mind taastusravi haiglasse.
Te polnud otseselt koomas, aga te ei...
Ma ei teadnud, mis toimub.
Võimalik, et olin koomas paar esimest päeva,
aga kahte esimest nädalat ei mäleta ma üldse.
- Ehk oligi parem?
Just, sest tean, et olin sel ajal suurtes valudes.
Aga 3 nädala möödudes hakkasin taastuma.
Arstid valmistasid mu naist ette
minu kuude või isegi aastate pikkuseks taastusraviks.
Kuna aga paranesin nii kiiresti, otsustasid arstid mu koju lubada.
Ja te läksite ka arstina tööle tagasi? - Just.
Arstid poleks uskunud selle võimalikkusse.
Mis aga peale te tööle naasemist juhtus?
Läksin 5 kuu pärast tagasi tööle.
Võtsin palju rahulikumalt ja kohtusin vähemate patsientidega,
praktiseerides arstina teisiti kui varem.
Kirjutasin asju üles, et kõik ikka meelde jääks.
Kordasin patsientide poolt öeldut, et olla kindel, et kuulsin neid õigesti.
Nii et tegin küll kõike rahulikumalt, aga sain siiski töötada.
Mis vallas te töötasite?
Oma perearsti keskuses, mis asus ühes väikelinnas.
Mida te selle kõige käigus õppisite?
Te raamatu pealkiri on "Leides normaalsuse".
Mida te siis avastasite - mida normaalsus teie jaoks tähendab?
See pealkiri sündis mu arsti vestlusest minu ja mu naisega,
et peale mu ajuoperatsiooni peame leidma uue normaalsuse,
sest ma olen nüüd teine inimene.
Kuna ma paranesin nii kiiresti,
siis arvasin, et naasen selle normaalsuse juurde,
mille kohta mulle öeldi, et seda enam pole.
Mõtlesin, et kui pingutan kõvasti, saan selle tagasi.
See oli mu algne plaan ja eesmärk.
Väga hea eesmärk ju.
Jah, aga mõne aja möödudes sai selgeks, et see pole võimalik.
Mõistsin, et see normaalsus, mida jahin,
polegi ehk see, mida jahtima peaksin.
- Mis mõttes?
Mu varasemad prioriteedid ja arusaam asjadest
polnud ehk kõige elutervemad.
Lugedes rohkem Piiblit
ja õppides paremini tundma Jeesuse tõelist olemust
ning seda, kes Ta tahab, et ma oleks -
see kõik aitas mul defineerida ümber selle, mis on normaalne mu jaoks.
Nii nimetate te täna oma ajutraumat kingituseks? - Just.
Kõlab üsna radikaalselt.
See on vaatenurk, mida püüan hoida, kuigi alati see ei õnnestu.
Mis on suurim erinevus elul enne ja peale õnnetust?
Mis puutub mu usuellu, siis olen küll alati olnud kristlane,
aga mu usk tugines "õigete" asjade tegemisele
ja plusspunktide teenimisele.
Käisin kirikus - pluss kirjas.
Mul puudus suhe Jumalaga.
Peale ajutraumat mõistsin aga, kui oluline on omada suhet Jeesusega
ja lasta Tal end muuta.
Mida te arstid ütlevad...
Te läksite 2 aastat tagasi pensionile ega praktiseeri enam arstina.
Nii on.
Mu neurloog soovitas seda tänu teatud sümptomitele, mis mul olid
Ka leiti tomograafias, et mu aju on pisut kärbunud.
Kardeti, et mu töötamine võis sellele kaasa aidata.
- Nii et te jäite pensionile.
Milline aga on praegune arstide prognoos?
Ühe arvamuse kohaselt võib 5-10 aasta pärast
tulla esile tõeline asjade tagasikäik.
Arstid on väga üllatunud,
et funktsioneerin hetkel nii hästi kui ma seda teen.
Õnnetusest on nüüdeks 6 aastat möödas.
Pealtnäha pole teil mingeid kahjustusi.
- Näete täiesti normaalne välja.
Kuidas te aga selle uudisega toime tulite
ja kuidas te pere sellele reageeris?
Pensionile mineku uudisele? - Ei. Arstide prognoosile.
Oleme ühtpidi hämmingus sellest, kui hästi mul praegu läheb
ja kuidas Jumal lasi mul selles õnnetuses ellu jääda
ning taastuda selliselt nagu olen taastunud.
Nii ei jõua piisavalt rõhutada Jumala imet,
mis laseb mul olla see, kes ma täna olen
ja seda palju kauem kui oodati.
Jumal suudab tõesti kõike!
Mida te sooviks,
et inimesed te raamatust endaga kaasa võtaks?
Loodan, et see annab neile arusaamist,
et kui nad lähevad läbi raskustest, väljakutsetest ja testimisest,
et sel kõigel on oma eesmärk
ja et Jumal on nendega keset seda kõike.
Tasub uskuda ja usaldada, et Jumal kannab nad läbi
kinkides neile eesmärgi keset seda kõike.
Aamen.
Palume, et teiega läheks kõik hästi
ja Jumal teeks rikkalikult üle te palvete ja ootuste.
Nii et peatse kohtumiseni! - Oleks tore!
Jeffi raamat "Leides normaalsuse" on müügil internetipoodides.
Meie pikem intervjuu Jeffiga on aga leitav me FB'I lehelt.
Olge õnnistatud ja aitäh, et jagasite oma lugu!
Aitäh teile!
Peagi aga vastused teie küsimustele.
Betsy küsib: "Kas ma olen oma mehe peale liiga armukade?"
Pat vastab sellele peagi, nii et jääge meiega.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Kuid nad vajavad selles meie abi.
Mida küll teha?
Mida öelda?
Kuidas end tunda?
Siin tulebki "Superraamat" appi,
jagades moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga
saades osa selle uutest osadest niipea, kui need ilmuvad.
Lisaks 2 koopiat teistegagi jagamiseks.
Telli "Superraamat" juba täna ja vaata, kuidas imed sünnivad!
Tere tulemast tagasi!
Vaatate saadet "Klubi 700" ja meil on hea meel, et olete meiega.
Minuga on mu kaas-saatejuht Wendy ja meil on veel palju põnevat varuks.
Tahaksin siinkohal tutvustada teile Anitat,
kes on 6-aastane tüdruk ja pidevalt haige.
Nii nagu ta noorem vendki.
Seda seetõttu, et nii nemad kui kõik nende küla lapsed
peavad jooma kohutavalt reostunud vett.
Taustalt vaadates
tundub selle Ukraina küla lähistel oleva tiigi vesi igati puhas.
Lähemale jõudes leiame aga eest prügi ja mustad mähkmed.
See on see, kus lapsed mängivad ja pesevad
ja kust nende vanemad võtavad vett pesu ja nõude pesemiseks.
Vaid mõnisada meetrit eemal on üsna hädine 3m sügavune kaev.
See on küla ainus puhta veel allikas.
See siin on 6-aastane Anita.
Tänu sellele veele oleme pidevalt haiged.
Selle kaevu vesi on reostunud ja baktereid täis.
Puhas vesi on me suurim vajadus.
Vajan seda nii laste pesemiseks, söögi tegemiseks kui joomiseks.
Palun koguaeg Jumalat, et Ta annaks meile joogiks puhast vett
Nii lasi CBN puurida nii Anita kui kogu küla jaoks uue kaevu.
Peagi oli terve küla jaoks puhas, külm joogivesi olemas.
Kogu me pere joob seda, nii nagu kõik soovijadki.
Ma elan nüüd puhtas kodus, kannan puhtaid riideid
ja saan juua puhast vett.
Aitäh CBN selle külma ja maitsva vee eest!
"Tema seest peavad voolama elava vee jõed."
Jeesus ütles nii.
Veest sõltub elu, mistõttu see peab olema.
Mäletan, kui käisime Ladina-Ameerikas,
jagades seal ussirohtu,
sest kõigil väikestel lastel olid ussid.
Üks tablett aitas neist vabaneda pooleks aastaks.
On kohutav, kuidas väikesed lapsed on haiged
tänu sooleparasiitidele, kes tekkivad musta vee joomisest.
Tohutult raske näha seda.
Aga me aitame tuhandeid inimesi üle maailma,
kes kannatavad ja on raskustes.
Betsy küsib: "Kas ma olen liiga armukade oma mehe peale?
Välja sööma minnes nõjatub ettekandja me laua kohale
ja muudkui jutustab mu mehega.
Seda juhtub pidevalt.
Probleem aga on selles,
et mu mees naeratab neile ja vestleb vastu.
Kui mõni mees on minu suhtes sõbralik,
püüan nendega mitte väga vestelda,
et mitte anda oma mehele põhjust olla armukade.
On see siis vale oodata,
et mu mees lõpetaks ka teiste naistega vestlemise
ja lihtsalt ignoreeriks neid?"
Las ma öelda teile midagi.
See "vana päss", kellega abielus olete,
tahab ka tunda, et ta pole veel oma sarmi kaotanud.
Kui mõni nägus ettekandja tahab temaga rääkida,
tekitab see mehes tunde, et ta polegi veel mängust väljas.
See on see, mis lugu sellega on!
Te mees ei püüa teid petta, mistõttu las ta siis nautida neid hetki.
Lõupks lähete ju siiski teie temaga koju. - Just nii.
See on lihtsalt väike kinnitus talle, et ta on mehena ikka veel nö pildil.
Muud ei midagi.
Me ei räägi siin abielurikkumisest või armuafäärist.
Ettekandja on lihtsalt kena ta vastu ja see on mehe jaoks meelitav.
Samas olge ettevaatlik, et te ise ei hakka kellegagi flirtima,
jättes neile mulje otsekui oleksite saadaval.
See on juba täiesti teine asi.
Nori: "Olen väikese MTÜ juht.
Tänu Jumala headusele
saame viia toitu ja muud vajalikku eraldatud naabruskondadesse.
Lõpetan me igakuised koosolekud alati tänuga Jumalale
Tema imelise toe eest, tänu millele saame toetada oma kogukonda.
Lõpetan oma palve sõnadega "Jeesuse nimel".
Hiljaaegu paluti mul Jeesuse nime mitte mainida,
kuna meil on paar vabatahtlikku, kes ei suuda selle palvega samastuda.
Toob see mulle jama kaela, kui samamoodi jätkan?"
Muidugi mitte.
Kui olete MTÜ, võite teha, mida iganes soovite.
Kui te ei too au Jumalale, kõrvaldab Ta ka oma õnnistuse.
Kui see on paari vabatahtliku jaoks solvav,
siis mis parata!
Sest tema on selle MTÜ juht ja ülemus.
Muidugi.
Nii et nende vabatahtlike jaoks pole midagi parata.
Kui tarvis, mingu toimetagu kuskil mujal.
Kui teie austate Jumalat, austab Tema teid ja te MTÜ'd.
Me palvetame pidevalt.
Nii Regent Ülikoolis, CBN'is kui kus iganes.
Oleme pidevalt palves, paludes Jumala õnnistust
ja Ta ka õnnistab meid, et saaksime teha Ta tööd.
Nii et, mida iganes teete, ärge lakake rääkimast Jeesusest.
Bryant: "Tean, et Piibli sõnul on kõik patud võrdsed.
Kuidas aga on lood inimestega, kes patustavad kogemata,
võrreldes nendega, kes teevad seda teadlikult?"
Kas Jumal näeb seda kuidagi erinevalt?"
Patte on igasuguseid - nii tahtlikke kui tahtmatuid.
Sõna "patt" tähendab märgist mööda laskmist.
Sa sihid, aga lased mööda.
See on see, mis patt on.
Kuid on olemas ka üleastumised, kus sa tahtlikult rikud seadust.
Ütlete, et ei tea, kas olete eksinud või mitte?
Usun, et paljud me kavatsused peavad olema seotud sellega,
mida Jumal sellest arvab ja mida me peaks seeläbi arvama.
Kui te teate, et te rikute Tema käske, siis see on patt.
Kui te aga ei tea, et oleksite eksinud,
mille eest peaks siis Jumal teid vastutusele võtma?
Tiffany: "Lahkusin hiljaaegu Jehoova tunnistajate kogudusest.
Olen täiega segaduses.
Mu vanemad surid ära ja ma uskusin,
et maa peal saab olema paradiis, kuhu nad lähevad
ja et Kristuse 1000-aastase valitsemisaja jooksul
äratatakse kõik surnud üles.
Vastab see tõele? Olen täiega segaduses."
Mulle ei meeldi kunagi kedagi kritiseerida,
aga Jehoova tunnistajate õpetus on valeõpetus.
Nad uskusid, et vaid 144 000 inimest saab päästetud.
Kui aga see arv sai täis, ütlesid nad,
et osa inimesi läheb taevasse ja teine osa jääb maa peale.
Nad on väitnud igasuguseid asju, kuid see ei vasta tõele.
Te olete nüüd nende kogukonnast väljas,
mistõttu leidke endale mõni evangeelne kogudus,
kus jagatakse õiget Jumala Sõna õpetust
ja kus teid võetakse vastu.
Olete pääsenud välja millestki, mis minu meelest on sekt,
mistõttu te ei pea end halvasti tundma, et sellest enam osa pole.
Jumal päästis teid sellest.
Lõpetuseks julgustussõnad 1. Johannese 5:4:
"Jah, igaüks, kes on sündinud Jumalast,
võidab ära maailma.
Ja see ongi võit, mis on võitnud ära maailma -
meie usk."
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas